कार्रवाई के दौरान मंदिर मार्ग पर एक दुकान का शटर टूटने से माहौल गरमा गया व स्थानीय दुकानदारों ने प्रशासन पर जबरदस्ती का आरोप लगाते हुए प्रशासन विरोधी नारे भी लगा डाले। एस.डी.एम. ज्वालामुखी राकेश कुमार शर्मा ने बताया कि माननीय उच्च न्यायालय के आदेशों के अनुसार उक्त कार्रवाई अमल में लाई जा रही है व ज्वालामुखी शहर में भविष्य में भी किसी प्रकार के अतिक्रमण को सहन नहीं किया जाएगा। डी.एस.पी. ज्वालामुखी योगेश दत्त जोशी ने बताया कि अतिक्रमण हटाने के दौरान किसी भी अप्रिय घटना से निपटने के लिए पर्याप्त संख्या में पुलिस तैनात की गई है, जिसमें महिला पुलिस भी शामिल है।